chalkopyritt
Store norske leksikon,Realfag,Geologi,Mineraler,Sulfid- og sulfatmineraler
Chalkopyritt er et tetragonalt mineral som består av kobber, jern og svovel. Andelen kobber er 34,6 prosent. Mineralet er messinggult, ofte anløpt, sprøtt og med lavere hardhet enn pyritt (det lar seg risse med kniv).
Chalkopyritt er det mest utbredte kobbermineral og en av de viktigste kobbermalmer. Det opptrer i en rekke forskjellige typer av forekomster, ofte sammen med pyritt, for eksempel på de norske kisforekomster som Folldal, Løkken, Røros, Grong og Sulitjelma. Egenskaper Egenskap Verdi     Sammensetning (jern)sulfid   Kjemisk formel CuFeS2    Hardhet 3½–4   Massetetthet 4,1–4,3 g/cm³    Krystallsystem tetragonalt Les mer i Store norske leksikon kobbermalm pyritt mineraler Eksterne lenker mindat.org: Chalcopyrite